**Tagdíjbefizetés** (több táblás)

Egy tagdíjbefizetéseket nyilvántartó rendszer a következő adattáblákat tartalmazza:

befiz

ugyfel

azon

datum

osszeg

azon PK

nev

szulev

irszam

orsz

ahol

azon INT10 az ügyfél azonosítója

nev VC30 az ügyfél neve

szulEv SINT4 az ügyfél születési évszáma

irSzam SINT4 az ügyfél lakhelyének irányítószáma

orsz VC3 az ügyfél országának kódja

datum DT a befizetés dátuma

osszeg INT10 a befizetés összege

Az adatbázis tartalma itt található: **tagdij.sql**

Töltsd fel az adatbázis adatait, majd készíts ab\_tagdijfizetes néven alkalmazást!

A főmenü a képernyő közepére legyen igazítva, a többi form pedig a főmenü közepére!

1. **Főmenü**

Készíts egy menüt az alábbiak szerint:

* Ügyfél adatok rögzítése: Ügyfél adatok form megnyitása
* Befizetések
* Lekérdezések
* Kilépés: kilépés a programból

1. **Ügyfél adatok form**

Form megjelenítésekor a formon az ugyfel tábla adatainak és a Művelet választás (új felvitel, módosítás) megjelenítésével – ez az alapbeállítás!

**Műveletek:**

* Új felvitele kiválasztáskor a táblázatra kattintás ne legyen engedélyezve, jelenjenek meg az adatbeviteli mezők.
* Módosítás:
* táblázatra való kattintás legyen engedélyezve
* a táblázatban kiválasztott sor (kattintással) adatai jelenjenek meg az adatbeviteli mezőben, úgy, hogy a sorszám **nem módosítható** (nincs engedélyezve)

**Adatbeviteli mezők: (figyelj az adatbázisban megjelenő adat leírására!)**

* Ügyfél azonosító
* Név
* Születési évszám
* Irányítószám
* Ország: nagybetűs adatbevitel

**Gombok:**

* Mentés:
* a gombon jelenjen meg az oke.png kép
* ellenőrzést kell végezni, hogy az adatbázisban kötelezően megadott mezők ki legyenek töltve
* figyelj, hogy az elsődleges kulcsnak megadott ügyfél azonosító még ne szerepeljen a táblában
* adatokat a ugyfel táblába kell menteni
* mentés után a táblázat adatai frissüljenek
* mentés után az adatbeviteli mezők tartalma törlődjenek
* küldjön üzenetet a felhasználónak a mentés sikerességéről
* módosításkor az adatbázisban az adatok kerüljenek felülírásra
* Elvet:
* a gombon jelenjen meg az elvet.png kép
  + Felhasználónak egy üzenet ablak a „Biztos elveti” kiíratással, Igen és Nem gombokkal, kérdés ikonnal
  + Ha az igenre nyom, akkor törli az adatokat
  + Ha a nemre nyom, nem történik semmi

1. **Befizetések form**

Form megjelenítésekor a formon az ugyfel táblázat adatai látszanak

**Táblázat:**

* ügyfél tábla adatait tartalmazza
* a név felett legyen egy keresés adatbeviteli mező (a név beírásakor szűkíti a találatokat)
* cellára kattintással kitölti az ügyfél azonosító adatbeviteli mezőt, mellé címkébe írja az ügyfél nevét
* táblázat nem szerkeszthető

**Adatbeviteli mezők: (figyelj az adatbázisban megjelenő adat leírására!)**

* Ügyfél azonosító:
* beírásakor mellette jelenjen meg címkében az ügyfél neve
* csak olyan adatot lehet beírni, mely létezik az ugyfel táblában (mentéskor ellenőrzés)
* dupla kattintással jelenjen meg az „Ügyfél adatok” form
* csak új adat felvitele lehetséges
* mentés után visszatér a „Befizetések” formra és frissíti a táblázat adatait, az újonnan felvitt ügyfél azonosítót és nevét kitölti
* + feladat (szorgalmi): F1 gomb megnyomására hozza fel az Ügyfél adatok formot és lehessen megadni
* Dátum
* Összeg

**Gombok:**

* Mentés:
* a gombon jelenjen meg az oke.png kép
* ellenőrzést kell végezni, hogy az adatbázisban kötelezően megadott mezők ki legyenek töltve
* csak az ugyfel táblában létező ügyfél adható meg
* adatokat a befiz táblába kell menteni
* mentés után a táblázat adatai frissüljenek
* mentés után az adatbeviteli mezők tartalma törlődjenek
* küldjön üzenetet a felhasználónak a mentés sikerességéről
* módosításkor az adatbázisban az adatok kerüljenek felülírásra
* Elvet:
* a gombon jelenjen meg az elvet.png kép
  + Felhasználónak egy üzenet ablak a „Biztos elveti” kiíratással, Igen és Nem gombokkal, kérdés ikonnal
  + Ha az igenre nyom, akkor törli az adatokat
  + Ha a nemre nyom, nem történik semmi

1. Lekérdezések form

Ügyfelenkénti lekérdezés táblázata:

* oszlopok: ügyfél azonosító, ügyfél neve, befizetések szám, összes befizetés, legutolsó befizetés ideje
* minden ügyfél szerepel benne
* nem szerkeszthető
* cellára kattintás estén a kiválasztott ügyfélre vonatkozó adatok megjelenik alatta

Ügyfél adatok (panelre rakni mindet): ha az ügyfelenkénti táblán kattint (azaz választ)

* Címkék: ügyfél adatai (azonosító, név, születési évszám, irányítószám, országkód)
* Táblázat az ügyfél befizetéseit tartalmazza tételesen